Kõige järverikkani on kihelkonna lõunaosa. Järved levivad siin tihedais sumbrühmades, võttes oma alla ümmariku või ebamäärase põhijoonisega lamedaid sulglohke. Suuremaid järverühmi on neli. Kõige põhjapoolsem on Kirkumäe järv (südamekujulise põhijoonisega, ligi 1 km läbi mõõta, pindala 60 ha, sügavus kuni 2.5 m, põhi suuremalt jaolt liivane), mis kraavide kaudu ühendatud nelja väiksema järvega (Punsu, Kõrb-, Linnas- ja Mudajärv), milledest Raudoja alguse  saab. Kirkumäe järvest edelas on keset sood kolm vähemat umbjärve (Külimitu, Pedeja ja üks nimetu järveke).